ОБРАЗЕЦ №14

ПРОЕКТ НА ДОГОВОР

№ ...............................

Днес, ...................2022 г., се сключи настоящият договор между:

1. **АВТОМАГИСТРАЛИ” ЕАД**, със седалище и адрес на управление: гр. София, район Витоша, бул. „Цар Борис III“ № 215, ет. 4, вписано в Търговския регистър и РЮЛНЦ при Агенция по вписвания с ЕИК 831646048, представлявано от Иван Станчев Станчев – Изпълнителен директор**,** наричано по-долу **ВЪЗЛОЖИТЕЛ**, от друга страна

2 …………………., Е**ИК:……………..** , със седалище и адрес на управление: **………………………..**, представлявано от **………………..,** в качеството му на **……………..**, наричано по-долу ИЗПЪЛНИТЕЛ, от друга страна,

се сключи настоящия договор за следното :

I. ПРЕДМЕТ И СРОК НА ДОГОВОРА

**Чл. 1**. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни срещу възнаграждение и при условията на настоящия договор поръчка с предмет: **„Изработка и доставка на рекламни материали и изделия за 2023 г.“**

**Чл. 2.** /1/ Изпълнителят се задължава да извърши доставката в срок до 01.12.2022г.

/2/ Изпълнителят се задължава да достави рекламните материали до адреса на Възложителя: гр. София 1618, бул. Цар Борис III, № 215, ет.4

/3/ Рекламните материали трябва да отговарят на изискванията, специфицирани в обявата на ВЪЗЛОЖИТЕЛЯ.

/4/ Неотменна част на договора са поканата от Възложителя и ценовото предложение на Изпълнителя.

1. ЦЕНА И НАЧИН НА ПЛАЩАНЕ

Чл. 3. /1/ Общата стойност на договора е ……………….. лв. ( словом:…………….) без ДДС и ………….. лв. (словом:…………….) с ДДС:

/2/ Доставените стоки се заплащат по единична цена за всеки артикул с включен ДДС, според изискваните количества. Цената, която Възложителят се задължава да заплати на Изпълнителя за извършените доставки на стоките, е крайната доставна цена с ДДС и включва всички разходи за доставка, включително транспорт, опаковка на стоките. Посочените в настоящия договор единични и общи цени остават непроменени за срока на действието му.

/3/ Възложителят си запазва правото да увеличи, намали или да не заяви даден вид стока, съобразно нуждите си и в рамките на осигуреното финансиране.

Чл. 4. /1/ Разплащането е в български лева по банков път на два етапа – 50 % авансово, в срок до 5 (пет) работни дни след сключване на договора и 50 % след предаване и приемане без забележки на рекламните материали срещу представяне на фактура от страна на Изпълнителя, издадена на името на „Автомагистрали“ ЕАД и двустранно подписан приемо-предавателен протокол без забележки.

/2/ Дължимото се изплаща на Изпълнителя в срок до 30 /тридесет/ дни след представяне на приемо-предавателен протокол и оригинална фактура, издадена на „Автомагистрали“ ЕАД.

/3/ Плащанията на Изпълнителя се превеждат по следната банкова сметка:

**Банка: ..................................................**

**IBAN: ....................................................**

**BIC: .......................................................**

1. ПРИЕМО - ПРЕДАВАТЕЛНИ ПРОТОКОЛИ

**Чл. 5**. Приемането на доставката се удостоверява чрез подписване на приемо- предавателен протокол от представители на ИЗПЪЛНИТЕЛЯ и ВЪЗЛОЖИТЕЛЯ. В протокола се описва вида и количеството на доставените артикули.

**Чл. 6**. В случай, че в срок до 3 /три/ работни дни от подписването на приемо-предавателния протокол за приемане на доставката, ВЪЗЛОЖИТЕЛЯТ установи, че тя не отговаря на предварително договорения вид и/или има отклонения в качеството, ВЪЗЛОЖИТЕЛЯТ иска незабавно замяната на несъответстващото с ново, за сметка на ИЗПЪЛНИТЕЛЯ.

1. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 7**. ВЪЗЛОЖИТЕЛЯТ се задължава :

/1/ да предостави своевременно на ИЗПЪЛНИТЕЛЯ надписите, логата и текстовете, като логата трябва да бъдат във векторен вид.

/2/ Да осигури за своя сметка контрол по изпълнението на този договор.

**Чл. 8.** ВЪЗЛОЖИТЕЛЯТ се задължава да заплати стойността на извършената доставка по договора.

**Чл. 9** ВЪЗЛОЖИТЕЛЯТ си запазва правото да увеличи, намали или да не заяви даден вид стока съобразно нуждите си и в рамките на осигуреното финансиране.

1. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 10**. Преди изработка Изпълнителят следва да представи за одобрение визията за изпълнение на рекламните материали.

**Чл. 11**. ИЗПЪЛНИТЕЛЯТ има право да получи цената на изпълнените доставки, по реда и в сроковете, уредени в настоящия договор.

**Чл**. 12. ИЗПЪЛНИТЕЛЯТ се задължава:

/1/ Да изпълнява договорените доставки съобразно нормативните изисквания.

/2/ ИЗПЪЛНИТЕЛЯТ е длъжен да не разпространява данни и информация, предоставена му от Възложителя във връзка и по повод изпълнение на задълженията по този договор, както и да запази поверителността на всички предоставени документи, информация или други материали.

VI. НЕУСТОЙКИ И САНКЦИИ

Чл. 13.(1) При неизпълнение на договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10 % от стойността на договора без ДДС, както и да възстанови в пълен размер заплатения аванс.

(2) При забавено изпълнение в срока по договора, ИЗПЪЛНИТЕЛЯТ дължи неустойка в размер на 1% на ден за всеки ден забава, но не повече от 10% от общата цена по договорът без ДДС. Ако забавата е повече от 5 /пет/ работни дни Възложителя има право да развали едностранно договора и да иска връщане в пълен размер заплатения аванс.

1. ИЗМЕНЕНИЯ, ПРЕКРАТЯВАНЕ НА ДОГОВОРА

**Чл.14**. Договорът се прекратява при следните случаи:

* по взаимно съгласие;
* при неспазване клаузите на настоящия договор - с писмено предизвестие, отправено от изправната към неизправната страна;
* с изпълнение на предмета на договора;
* при условията на чл. 13, ал. 2 от настоящия договор.

**Чл.15.** Неизправната страна по договора дължи на изправната обезщетение за причинени вреди в резултат на виновно неизпълнение на задълженията по този договор, ако същите превишават размера на договорената неустойка, съгласно разпоредбите на ЗЗД.

**Чл.16.** При настъпване на обективна невъзможност за изпълнение на договора от страна на Възложителя, същият има право да прекрати едностранно договора, като отправи до Изпълнителя 14- дневно писмено предизвестие.

VIII. ЗАКЛЮЧИТЕЛНИ РАЗПОРЕДБИ

Чл.17. (1) Страните декларират, че личните данни в Договора са предоставени доброволно и в изпълнение на Договора, тяхното обработване, ползване и съхраняване ще се извършва в пълно съответствие със Закона за защита на личните данни. Страните, в качеството си на администратор, гарантират пълна защита на личните данни.

(2) Лични данни се обработват от Страните единствено за целите на изпълнение на Договора, при стриктно спазване на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и действащата нормативна уредба.

(3) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора. Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата Страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.

(4) За неуредените в договора въпроси се прилагат разпоредбите на Закона за обществените поръчки, Закона за задълженията и договорите и Търговския закон. Настоящия договор подлежи на анексиране само съгласно нормативната уредба.

Чл. 18. Всички спорове между страните при и повод изпълнението на настоящия договор се разрешават чрез подписване на допълнителни споразумения към него, а при невъзможност за постигане па съгласие спорът се отнася за разрешаване компетентния съд.

Договорът се състави и подписа в два еднакви екземпляра - един за ИЗПЪЛНИТЕЛЯ и един за ВЪЗЛОЖИТЕЛЯ.

ВЪЗЛОЖИТЕЛ: ИЗПЪЛНИТЕЛ:

ЗА АВТОМАГИСТРАЛИ ЕАД ……………………………………

**инж. Иван Станчев /……………………/**

**Изпълнителен директор**